चैंबर ऑफ काॅमर्स ने स्टूडेंट्स को बांटे स्कॉलरशिप के प्रमाण-पत्र
भास्कर संवाददाता | श्रीगंगानगर
चैंबरऑफ कामर्स से शनिवार को बसंतोत्सव में चयनित छात्र-छात्राओं को प्रमाण-पत्रों का वितरण किया। खालसा पीजी काॅलेज के प्रांगण में शनिवार को प्रमाण-पत्र वितरण समारोह हुआ। इसमें लॉटरी के जरिए चयनित स्टूडेंट्स को प्रमाण-पत्र वितरित किए गए। चैंबर के अध्यक्ष बंशीधर जिंदल ने बताया कि 12 फरवरी को रामलीला ग्राउंड में कन्या लोहड़ी को समर्पित बसंतोत्सव 2017 का आयोजन किया गया था। इसमें लॉटरी के माध्यम से जरूरतमंद परिवार के 3100 बेटों बेटियों का चयन विभिन्न पाठ्यक्रम में फ्री शिक्षण के लिए किया गया था। कार्यक्रम के दौरान चैंबर के संरक्षक मनिंदर सिंह मान, रामगोपाल पांडूसरिया, हरीश मुंडेजा, अजीत सिंह तनेजा, बलकरण सिंह, कंवलजीत सिंह, गुरलाल सिंह समेत विभिन्न पदाधिकारी सदस्य मौजूद थे।
कार्यक्रम में अनुपस्थित रहे स्टूडेंट्स को अगले एक माह तक प्रमाण-पत्रों का वितरण किया जाएगा। स्टूडेंट्स या उनके परिजन सुबह 11 से शाम 5 बजे तक विकास दाल मिल गेट से अपने प्रमाण-पत्र प्राप्त कर सकते हैं।
mag_Deva san_Deva hin_Deva hin_Deva